STOP FAKE NEWS ข่าวจริงหรือข่าวปลอม คิดก่อนกด สนับสนุนการให้ความรู้กับเยาวชนรุ่นใหม่ มุ่งการใช้งานสื่อออนไลน์อย่างปลอดภัย
STOP FAKE NEWS ข่าวจริงหรือข่าวปลอม คิดก่อนกด สนับสนุนการให้ความรู้กับเยาวชนรุ่นใหม่ มุ่งการใช้งานสื่อออนไลน์อย่างปลอดภัยนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดงานสัมมนา STOP FAKE NEWS “ข่าวจริงหรือข่าวปลอม คิดก่อนกด” เพื่อมุ่งให้ความรู้ด้านการใช้งานสื่อออนไลน์อย่างปลอดภัยแก้ปัญหาการแพร่กระจายของข่าวปลอมและข้อมูลออนไลน์ที่ไม่ถูกต้อง เสริมสร้างความรู้ความเข้าใจถึงผลกระทบของปัญหาข่าวปลอม วิธีการพิจารณาแหล่งข่าวและการค้นหาข้อมูลอย่างถูกต้อง รวมถึงการใช้สื่อดิจิทัลอย่างปลอดภัย จัดโดย บริษัท LINE ประเทศไทย จำกัด โดยมีนายพิเชษฐ ฤกษ์ปรีชา ประธานเจ้าหน้าที่บริหาร บริษัท LINE ประเทศไทย จำกัด นิสิตนักศึกษาและเยาวชนคนรุ่นใหม่ โดยเฉพาะผู้ที่ศึกษาในสาขาวิชาวารสารศาสตร์ สื่อสารมวลชน และนิเทศศาสตร์เข้าร่วม โดยกล่าวว่า ปัจจุบัน LINE เป็นแอปพลิเคชันที่ประชาชนให้ความสนใจใช้งานจำนวนมาก ซึ่งเป็นหน่วยงานที่ให้ความร่วมมือกับกระทรวงฯ ในการจัดตั้งศูนย์เฟคนิวเซ็นเตอร์ ในการป้องกันข่าวปลอมที่เกิดขึ้น สำหรับอนาคตจะมีช่องทางให้ประชาชนสามารถเข้าร่วมในกลุ่ม LINE เพื่อส่งข้อมูลเข้ามาตรวจสอบความถูกต้องได้ นอกจากนี้ สำหรับการดำเนินงานการจัดตั้งศูนย์เฟคนิวเซ็นเตอร์ ขณะนี้ มีทีมงานและศูนย์ปฎิบัติการจัดตั้งศูนย์ฯ ได้ใช้ระบบเทคโนโลยีเข้ามาช่วย โดยตั้งเป้าเดินหน้าวิธีการและการตรวจสอบข้อมูล โดยใช้มาตรฐานการตรวจสอบข้อมูลในมาตรฐานสากล ซึ่งหากสามารถทำได้จริงก็จะเป็นประโยชน์กับประชาชนอย่างมาก และภายในสัปดาห์นี้จะลงพื้นที่ไปตรวจเยี่ยมการดำเนินการการจัดตั้งศูนย์เฟคนิวเซ็นเตอร์ด้วยประธานเจ้าหน้าที่บริหาร บริษัท LINE ประเทศไทย จำกัด กล่าวว่า ปัจจุบันตัวเลขผู้ใช้งาน LINE มีจำนวนกว่า 44 ล้านคน ขณะที่ LINE TODAY มีผู้อ่านมากกว่า 1 ล้านล้านครั้ง/เดือน ที่มีเนื้อหาที่น่าสนใจและให้ข้อมูลข่าวสารมากมาย ดังนั้น การจัดกิจกรรมดังกล่าวถือเป็นจุดเริ่มต้นที่ดี ที่จะทำให้ผู้เข้าร่วมงานมีความเข้าใจ และสามารถตรวจสอบข่าวจริง ข่าวปลอมได้ ทั้งนี้ สำหรับโครงการ STOP FAKE NEW จัดขึ้นที่กรุงเทพมหานครในวันนี้ และจะจัดขึ้นที่จังหวัดขอนแก่นในวันพฤหัสบดีที่ 19 กันยายน 2562 ณ ศูนย์ประชุมและแสดงสินค้าขอนแก่น โดยมีนิสิตนักศึกษา รวมถึงอาจารย์ในสาขาวิชาวารสารศาสตร์ สื่อสารมวลชนและนิเทศศาสตร์ เข้าร่วมกิจกรรมรวมกว่า 400 คน